Document ID: /roh_data/filtered/fineweb-2-filterrobots_roh.jsonl.gz/42579

En tut han 3’893 persunas clamà il taxi da «Nez rouge» ils ultims dus dis da Nadal. Ils chauffeurs e las chauffeusas voluntarias van per la persuna che cloma il taxi e mainan quella lura a chasa. Las persunas che fan diever dal taxi èn per il solit memia stanclas per ir sez cun l’auto u ch’ellas han bavì alcohol. En tut èn bunamain 6'400 voluntaris stads en acziun per il «Nez rouge» fin ussa. Els han fatg 75’000 kilometers e quai en diversas regiuns en Svizra. Ils voluntaris han cumenzà la fin november cun lur servetschs e charreschan anc enfin a Bumaun a chasa persunas. La finamira da l'acziun è da sminuir il dumber d'accidents d'auto entras persunas che n'èn betg pli bunas d'ir cun auto.
RR novitads 12:00